Αμφιτρίτη (Εθνικό Αρχαιολογικό Μουσείο αρ. 236)

Η Αμφιτρίτη που φιλοξενείται στο Εθνικό Αρχαιολογικό Μουσείο με αριθμό 236 είναι αρχαίο Ελληνικό γλυπτό που βρέθηκε στη θέση «Κλίμα» της Μήλου το 1877.

Περιγραφή
Το κολοσσιαίο άγαλμα είναι από Πάριο μάρμαρο. Λείπουν το κεφάλι που ήταν ένθετο, ο αριστερός πήχης και μέρη του βραχίονα, και το δεξί χέρι που επίσης ήταν πρόσθετο. Είναι κατασκευασμένο σε δύο κομμάτια μαρμάρου, συναρμολογημένα κάτω από το στήθος. Στηρίζεται στο έδαφος στο αριστερό πόδι. Παρουσιάζει τη νύφη Αμφιτρίτη ντυμένη με αχειρίδωτο χιτώνα μέχρι τα πόδια. Φοράει ζώνη κάτω από τους μαστούς και ιμάτιο κάτω από το αριστερό μπράτσο. Έχει το δεξί χέρι προτεταμένο και το αριστερό κολλημένο στο σώμα μέχρι τον αγκώνα. Το υπόλοιπο χέρι ήταν προτεταμένο.

Ιστορική τοποθέτηση
Το άγαλμα βρέθηκε μαζί με το άγαλμα του Ποσειδώνα και δύο άλλα αγάλματα. Κατά τον τρόπο επεξεργασίας του συμπεραίνουμε ότι είναι έργο του τέλους του 2ου αιώνα π.Χ.

Βιβλιογραφία
 Ludwig von Sybel: Katalog der Skulpturen zu Athen. Marburg 1881

Πηγές 

 

Αρχαία ελληνικά αγάλματα
Εθνικό Αρχαιολογικό Μουσείο
Αρχαιολογικά ευρήματα στη Μήλο